b'\n_START_ARTICLE_\nPokolj u Li\xc4\x8dkom Osiku\n_START_PARAGRAPH_\nPokolj u Li\xc4\x8dkom Osiku je ratni zlo\xc4\x8din kojeg su po\xc4\x8dinili \xc4\x8detvorica pripadnika MUP-a SAO Krajine nad petero\xc4\x8dlanom obitelji Raki\xc4\x87 u Li\xc4\x8dkom Osiku.\n_START_SECTION_\nTijek\n_START_PARAGRAPH_\n\xc4\x8clanove obitelji, \xc4\x8detvorica pripadnika MUP-a SAO Krajine, sa sumnjom da posjeduju radiostanicu i da sura\xc4\x91uju s hrvatskim oru\xc5\xbeanim postrojbama, su prvo vezali i zatvorili im usta ljepljivom trakom. Ukrcali su ih u kombi te prevezli ih preko Svra\xc4\x8dkovog sela do kra\xc5\xa1ke jame Golubnja\xc4\x8da. Kraj jame su ubijeni hitcima iz vatrenog oru\xc5\xbeja, a tijela ba\xc4\x8dena u jamu. \xc5\xbdena, koja je bila hrvatske nacionalnosti, ubijena je nekoliko dana prije u mjestu \xc5\xa0irokoj Kuli te je zapaljena.\n_START_SECTION_\nSu\xc4\x91enje\n_START_PARAGRAPH_\n2010. godine, tu\xc5\xbeiteljstvo za ratne zlo\xc4\x8dine Srbije podiglo je optu\xc5\xbenicu protiv \xc4\x8detvorice biv\xc5\xa1ih pripadnika MUP-a SAO Krajine zbog zlo\xc4\x8dina Li\xc4\x8dkom Osiku. Nakon prvostupanjske presude \xc4\x8detiri biv\xc5\xa1a pripadnika srpskih paravojnih snaga su osu\xc4\x91ena na po 12 godina zatvora. Na ponovljenom su\xc4\x91enju, dvojici pripadnika je smanjena kazna na 10 godina.'